<classify> Akikabidhi vifaa hivyo Meneja wa huduma kwa jamii wa Airtel Hawa Bayumi alisema, vifaa hivyo vitamuwezesha Chilumba kuendeleza biashara yake ya kufungasha korosho na kusambaza kwa haraka zaidi kwa wateja wake.Bayumi alisema, mpango huo wa kuwawezesha wajasiriamali vifaa ni sehemu ya mpango wa kampuni hiyo wa kuwawezesha vijana wenye malengo mazuri na maisha yao, tabia nzuri, na wenye dhamira ya kujikomboa kimaisha.Sisi kama kampuni ya mawasiliano tumeona ni vizuri kushirikiana na vijana ili kuhakikisha tunawawezesha na kukuza mitaji yao ya biashara na kuweza kujiinua kiuchumi, kuweza kufikia ndoto zao na vile vile kuongeza ajira kwa vijana hapa nchini, alisema meneja huyo.Akipokea msaada huo Chilumba alishukuru na kuahidi kuendeleza zaidi biashara hiyo ili kutimiza ndoto zake za kuwa mfanyabiashara mkubwa. Sikuamini kama siku moja ningeweza kufikia malengo yangu katika biashara hii. Mimi ni mtoto wa kwanza katika familia yetu.Nilizaliwa miaka 28 iliyopita. Baba yangu alifariki nikiwa na umri wa mwaka mmoja. Mama yangu hakuwa na uwezo wa kunifikisha mbali kielimu hivyo niliishia kidato cha nne.Ilinilazimu kuanza maisha mapema kwa kuanzisha biashara ya kubangua korosho, fedha ninayopata japokuwa ni kidogo naitumia kujikimu mimi mwenyewe, kumsaidia mama yangu na ndugu zangu, alisema. Aidha alisema kutokana na msaada huo wa Airtel, atahakikisha anakuza na kuendeleza biashara yake na kuinua vijana wenzake.  <topic>: UCHUMI 